ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
രാജ്യത്തെ കോവിഡ് ചികിത്സയിൽ കഴിയുന്നവരുടെ എണ്ണത്തിൽ തുടർച്ചയായ കുറവ്. നിലവിൽ ചികിത്സയിൽ കഴിയുന്നത് 3.08 ലക്ഷം പേർ
രാജ്യത്തെ കോവിഡ് പരിശോധനയിൽ കഴിയുന്നവരുടെ എണ്ണത്തിൽ തുടർച്ചയായ കുറവ്. മൊത്തം രോഗബാധിതരുടെ 3.09 ശതമാനത്തിൽ താഴെ മാത്രമാണ് നിലവിൽ ചികിത്സയിലുള്ളത്. കഴിഞ്ഞ 24 മണിക്കൂറിനിടെ രാജ്യത്ത് സുഖം പ്രാപിച്ചവർ പുതുതായി കോവിഡ് ബാധിച്ചവരെക്കാൾ കൂടുതൽ ആണ്. നിലവിൽ 308 751 പേരാണ് ചികിത്സയിലുള്ളത്. കഴിഞ്ഞ 24 മണിക്കൂറിനിടെ 25 152 പേർക്ക് പുതുതായി രോഗം സ്ഥിരീകരിച്ചപ്പോൾ 29 885 പേർക്ക് രോഗം ഭേദമായി. പ്രതിദിന രോഗ സ്ഥിരീകരണത്തിൽ തുടർച്ചയായ കുറവാണ് രേഖപ്പെടുത്തുന്നത്. ഇന്നലെ രോഗം സ്ഥിരീകരിച്ചവരും സുഖം പ്രാപിച്ചവരും തമ്മിലുള്ള അന്തരം 5080 ആണ്. ചികിത്സയിൽ കഴിയുന്നവരുടെ എണ്ണത്തിൽ തുടർച്ചയായുണ്ടാകുന്ന കുറവ് ലോകത്തിലെ തന്നെ ദശലക്ഷം പേരിലെ രോഗബാധിതരുടെ എണ്ണം ഏറ്റവും കുറഞ്ഞ രാഷ്ട്രമായി ഇന്ത്യയെ മാറ്റിയിട്ടുണ്ട്
രോഗപ്രതിരോധ നടപടികളിൽ മറ്റൊരു ചരിത്ര നേട്ടവും ഇന്ത്യ സ്വന്തമാക്കി.രാജ്യത്തെ ആകെ കോവിഡ് പരിശോധനകളുടെ എണ്ണം 16 കോടി കടന്നു.കഴിഞ്ഞ 24 മണിക്കൂറിനിടെ 11 71 868 സാമ്പിളുകളാണ് രാജ്യത്ത് പരിശോധിച്ചത്. ഇതോടെ ആകെ പരിശോധനകളുടെ എണ്ണം16,00,90,514 ആയി ഉയർന്നു. പ്രതിദിനം 15 ലക്ഷം സാമ്പിളുകൾ പരിശോധിക്കാനുള്ള സൗകര്യം നിലവിൽ രാജ്യത്തുണ്ട്
സമഗ്രവും വലിയ തോതിലും തുടർച്ചയായും ഉള്ള കോവിഡ് പരിശോധനകളാണ് രാജ്യത്തെ രോഗ സ്ഥിരീകരണ നിരക്ക് കുറയാനുള്ള പ്രധാന കാരണം. നിലവിൽ 6.25 ശതമാനമാണ് ദേശീയ രോഗ സ്ഥിരീകരണ നിരക്ക്. 15 സംസ്ഥാന കേന്ദ്ര ഭരണ പ്രദേശങ്ങളിൽ ആകട്ടെ ഇത് ദേശീയ ശരാശരിയേക്കാൾ കുറവാണ്.രാജ്യത്തെ കോവിഡ് മുക്തി നേടിയവരുടെ എണ്ണം 95.5 ലക്ഷം കടന്നു. രോഗ സ്ഥിരീകരണം നിരക്ക് 95.46% ആയി വർദ്ധിച്ചു. ഇത് ആഗോളതലത്തിൽ തന്നെ ഏറ്റവും ഉയർന്ന നിരക്കുകളിൽ ഒന്നാണ്. ചികിത്സയിൽ കഴിയുന്നവരും രോഗമുക്തി നേടിയവരും തമ്മിലുള്ള അന്തരം വർദ്ധിക്കുകയാണ്. നിലവിൽ ഇത് 92 41 961 ആണ്.
34 സംസ്ഥാന കേന്ദ്രഭരണ പ്രദേശങ്ങളിലെ രോഗമുക്തി നിരക്ക് 90 ശതമാനത്തിൽ കൂടുതലാണ്. പുതുതായി രോഗം ഭേദമായവരിൽ 74. 97 ശതമാനവും 10 സംസ്ഥാന കേന്ദ്ര ഭരണ പ്രദേശങ്ങളിൽ ആണ്. കേരളത്തിൽ 4701 പേരും മഹാരാഷ്ട്രയിൽ 4467 പേരും പശ്ചിമബംഗാളിൽ 2729 പേരും പുതുതായി സുഖം പ്രാപിച്ചു
പുതുതായി രോഗം സ്ഥിരീകരിച്ചവരിൽ 73.58 ശതമാനവും 10 സംസ്ഥാന കേന്ദ്ര ഭരണ പ്രദേശങ്ങളിൽ നിന്നാണ്. കേരളത്തിൽ കഴിഞ്ഞ 24 മണിക്കൂറിനിടെ 5456 പേർക്ക് രോഗം സ്ഥിരീകരിച്ചപ്പോൾ പശ്ചിമബംഗാളിൽ 2239 പേർക്കും മഹാരാഷ്ട്രയിൽ 1960 പേർക്ക് രോഗം സ്ഥിരീകരിച്ചു.കോവിഡ് മൂലം ഇന്നലെ മരണമടഞ്ഞ 347 പേരിൽ 78.96 ശതമാനവും 10 സംസ്ഥാന കേന്ദ്ര ഭരണ പ്രദേശങ്ങളിൽ നിന്നാണ്. 75 പേർ മരിച്ച മഹാരാഷ്ട്രയിലാണ് ഏറ്റവും അധികം കോവിഡ് മരണങ്ങൾ ഇന്നലെ റിപ്പോർട്ട് ചെയ്തത് .പശ്ചിമ ബംഗാളിൽ 42 പേരും ഇന്നലെ കോവിഡ് മൂലം മരണമടഞ്ഞു
(
പ്രധാനമന്ത്രിയുടെ ഓഫീസ്
നമ്മുടെ വടക്കുകിഴക്കൻ സംസ്ഥാനങ്ങൾ , അവയുടെ തനതായ സംസ്കാരങ്ങളോടും ചലനാത്മക ജനതയോടുമൊപ്പം , അഭൂതപൂർവമായ പുരോഗതിക്ക് സാക്ഷ്യം വഹിക്കുന്നു: പ്രധാനമന്ത്രി
വടക്കുകിഴക്കൻ സംസ്ഥാനങ്ങളിലെ കണക്റ്റിവിറ്റി മെച്ചപ്പെടുത്തുന്നതിനുള്ള അടിസ്ഥാന സൗകര്യ വികസനം ഉൾപ്പെടെയുള്ള വിവിധ വികസന സംരംഭങ്ങളെക്കുറിച്ചുള്ള ലേഖനങ്ങളും ഗ്രാഫിക്സും വീഡിയോകളും വിവരങ്ങളും പ്രധാനമന്ത്രി ശ്രീ നരേന്ദ്ര മോദി പങ്കിട്ടു.
പ്രധാനമന്ത്രി ട്വീറ്റ് ചെയ്തു:
"നമ്മുടെ വടക്കുകിഴക്കൻ സംസ്ഥാനങ്ങൾ, അവയുടെ തനതായ സംസ്കാരങ്ങളും ചലനാത്മക ജനങ്ങളും, അഭൂതപൂർവമായ പുരോഗതിക്ക് സാക്ഷ്യം വഹിക്കുന്നു. അടിസ്ഥാന സൗകര്യ വികസനം മുതൽ മെച്ചപ്പെടുത്തിയ കണക്റ്റിവിറ്റി വരെ, ഞങ്ങൾ ഈ പ്രദേശത്തിന്റെ അപാരമായ സാധ്യതകൾ തുറക്കുകയാണ്. #9YearsOfNorthEastProsperity"
ആരോഗ്യ, കുടുംബക്ഷേമ മന്ത്രാലയം
കഴിഞ്ഞ 24 മണിക്കൂറിനുള്ളിൽ 43,733 പുതിയ കേസുകൾ റിപ്പോർട്ട് ചെയ്തു
ന്യൂഡൽഹി , ജൂലൈ 07,2021
കഴിഞ്ഞ 24 മണിക്കൂറിനുള്ളിൽ ഇന്ത്യയിൽ പ്രതിദിനം 43,733 പുതിയ കേസുകൾ റിപ്പോർട്ട് ചെയ്തു .തുടര്ച്ചയായ പത്താം ദിവസവും അരലക്ഷത്തില് താഴെയാണ് പുതിയ പ്രതിദിന രോഗബാധിതരുടെ എണ്ണം.
ചികിത്സയിലുള്ളവരുടെ എണ്ണവും പതിവായി കുറയുകയാണ്. നിലവില് രാജ്യത്തു ചികിത്സയിലുള്ളത് 4,59,920 പേരാണ്.
ചികിത്സയിലുള്ളവരുടെ എണ്ണത്തില് കഴിഞ്ഞ 24 മണിക്കൂറിനുള്ളില് 4,437 -ന്റെ കുറവ് രേഖപ്പെടുത്തിയിട്ടുണ്ട്, ഇപ്പോള് രാജ്യത്തെ ആകെ രോഗബാധിതരുടെ എണ്ണത്തില് 1.50% മാത്രമാണ് ചികിത്സയിലുള്ളത്.
കൂടുതല് പേര് രോഗമുക്തരാകുന്നതിനാല്, രാജ്യത്ത് തുടര്ച്ചയായ 55 -ാം ദിവസവും പ്രതിദിന രോഗമുക്തരുടെ എണ്ണം പുതിയ പ്രതിദിന രോഗബാധിതരേക്കാള് കൂടുതലാണ്. കഴിഞ്ഞ 24 മണിക്കൂറിനുള്ളില് 47,240 പേരാണ് രോഗമുക്തരായത്.
പുതിയ പ്രതിദിന രോഗികളുടെ എണ്ണവുമായി താരതമ്യം ചെയ്യുമ്പോള് കഴിഞ്ഞ 24 മണിക്കൂറി നുള്ളില് 3,000 -ത്തിലധികമാണ്  രോഗമുക്തരുടെ എണ്ണം.
രാജ്യത്താകെ 2,97,99,534 പേരാണ് ഇതിനകം കോവിഡ് മുക്തരായത്. കഴിഞ്ഞ 24 മണിക്കൂറിനിടെ 47,240 പേര് സുഖം പ്രാപിച്ചു. ദേശീയ രോഗമുക്തി നിരക്ക് പതിവായി വര്ധിച്ച് 97.18% ആയി.
രാജ്യത്തെ പരിശോധനാശേഷി ഗണ്യമായി വര്ദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളില് ആകെ 19,07,216 പരിശോധനകള് നടത്തി. ആകെ 42.33കോടിയിലേറെ  പരിശോധനകളാണ് രാജ്യത്ത് ഇതുവരെ നടത്തിയത്.
പരിശോധനകള് വര്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് തുടര്ച്ചയായി കുറയുകയാണ്. പ്രതിവാര രോഗസ്ഥിരീകരണ നിരക്ക് നിലവില്2.39 ശതമാനവും പ്രതിദിന രോഗസ്ഥിരീകരണ നിരക്ക് ഇന്ന് 2.29 ശതമാനവുമാണ്. തുടർച്ചയായ 16 ദിവസവും പ്രതിദിന പോസിറ്റീവ് നിരക്ക് 3 ശതമാനത്തിൽ താഴെയാണ്, ഒരു മാസമായി ഇത് 5 ശതമാനത്തിൽ താഴെയുമാണ്
(
റെയില്വേ മന്ത്രാലയം
റെയിൽവേയുടെ,ട്രെയിൻ മാർഗ്ഗമുള്ള ചരക്കുനീക്കം 2020 സെപ്റ്റംബർ മുതൽ 2021 ജൂൺ വരെയുള്ള തുടർച്ചയായ 10 മാസക്കാലം ഏറ്റവും ഉയർന്ന നിലയിൽ
ന്യൂഡൽഹി , ജൂലൈ 02, 2021
2021 ജൂൺമാസം ഇന്ത്യൻ റെയിൽവേയുടെ ചരക്കുനീക്കം 112.65 ദശലക്ഷം ടണ്ണിൽ എത്തി. ഒരു സാധാരണ വർഷമായ 2019 ജൂൺ മാസത്തേക്കാൾ  11.19 % അധികമാണ് ഇത്. കഴിഞ്ഞ വർഷം ഇതേ കാലയളവിനെക്കാൾ  20.37 ശതമാനം അധികം ചരക്കുനീക്കം ആണ് ഈ മാസം റിപ്പോർട്ട് ചെയ്തത്
2021 ജൂൺ മാസം ട്രെയിൻ മാർഗം രാജ്യത്തിന്റെ വിവിധ ഭാഗങ്ങളിലേക്ക് എത്തിച്ച പ്രധാനചരക്കുകളിൽ കൽക്കരി , ഇരുമ്പുരുക്ക്, പിഗ് അയൺ& ഫിനിഷ്ഡ് സ്റ്റീൽ , ഭക്ഷ്യധാന്യങ്ങൾ, വളം, ധാതു എണ്ണ, ക്ലീങ്കർ, ക്ലിങ്കർ ഒഴിവാക്കിയ സിമന്റ് എന്നിവ ഉൾപ്പെടുന്നു
ചരക്ക് നീക്കത്തിലൂടെ 2021 ജൂൺ മാസം ഇന്ത്യൻ റെയിൽവേക്ക് ലഭിച്ചത് 11186.81 കോടി രൂപയാണ്. ഇത് കഴിഞ്ഞ വർഷം ഇതേ കാലയളവിൽനേക്കാൾ  26.7 ശതമാനം അധികമാണ്.
2019 ജൂൺ മാസത്തെക്കാൾ  4.48 ശതമാനം അധികവരുമാനം ആണ് 2021 ജൂൺ മാസം ലഭിച്ചത്
. ട്രെയിൻ മാർഗം ഉള്ള ചരക്കുനീക്കം കൂടുതൽ ആകർഷകമാക്കുന്നതിനായി നിരവധി ഇളവുകളും കിഴിവുകളും ഇന്ത്യൻ റെയിൽവേ ലഭ്യമാക്കിയിരുന്നു
കഴിഞ്ഞ 19 മാസക്കാലയളവിൽ ചരക്ക് നീക്കത്തിന് എടുക്കുന്ന സമയം പകുതിയായി കുറഞ്ഞിട്ടുണ്ട്.തന്മൂലം ഇതുമായി ബന്ധപ്പെട്ട് പ്രവർത്തിക്കുന്നവരുടെ ചിലവിൽ വലിയ തോതിലുള്ള കുറവാണ് ഉണ്ടാക്കിയിട്ടുള്ളത്
IE/SKY
പ്രധാനമന്ത്രിയുടെ ഓഫീസ്
ഹന്ദ്വാരയില് രക്തസാക്ഷിത്വം വരിച്ച സൈനികര്ക്കും സുരക്ഷാ ഉദ്യോഗസ്ഥര്ക്കും പ്രധാനമന്ത്രി ആദരാഞ്ജലി അര്പ്പിച്ചു
ജമ്മു കശ്മീരിലെ ഹന്ദ്വാരയില് രക്തസാക്ഷിത്വം വരിച്ച ധീരരായ സൈനികര്ക്കും സുരക്ഷാ ഉദ്യോഗസ്ഥര്ക്കും പ്രധാനമന്ത്രി ശ്രീ. നരേന്ദ്ര മോദി ആദരാഞ്ജലി അര്പ്പിച്ചു.
'ഹന്ദ്വാരയില് രക്തസാക്ഷിത്വം വരിച്ച നമ്മുടെ ധീരരായ സൈനികര്ക്കും സുരക്ഷാ ഉദ്യോഗസ്ഥര്ക്കും ആദരാഞ്ജലി. അവരുടെ ശൗര്യവും ത്യാഗവും ഒരിക്കലും വിസ്മരിക്കപ്പെടില്ല. അവര് രാജ്യത്തെ അങ്ങേയറ്റം സമര്പ്പിതമായി സേവിക്കുകയും നമ്മുടെ പൗരന്മാരെ സംരക്ഷിക്കുന്നതിനായി വിശ്രമമില്ലാതെ പ്രവര്ത്തിക്കുകയും ചെയ്തു. അവരുടെ കുടുംബങ്ങളെയും സുഹൃത്തുക്കളെയും അനുശോചനം അറിയിക്കുന്നു', പ്രധാനമന്ത്രി പറഞ്ഞു.
(
വാണിജ്യ വ്യവസായ മന്ത്രാലയം
നേരിട്ടുള്ള വിദേശ നിക്ഷേപങ്ങളിലെചട്ടലംഘനം
199 ലെ വിദേശവിനിമയ കൈകാര്യംചെയ്യല് നിയമത്തിന്  കീഴില് നേരിട്ടുള്ളവിദേശ നിക്ഷേപ ചട്ടങ്ങള് ലംഘിച്ചതിന് 581 കേസുകളില് എന്ഫോഴ്സ്മെന്റ് ഡയറക്ടറേറ്റ് അന്വേഷണം നടത്തിവരികയാണ്.ഓരോവര്ഷവും നേരിട്ടുള്ളവിദേശ നിക്ഷേപത്തില് മുന് വര്ഷത്തെ അപേക്ഷിച്ച് വര്ദ്ധനയാണ്ഉണ്ടായിട്ടുള്ളത്:
ക്രമ നമ്പര്. ധനകാര്യവര്ഷം മൊത്തം നേരിട്ടുള്ളവിദേശ നിക്ഷേപം (ബില്ല്യണ് ഡോളറില്
1. 2016-17 60.22
2. 2017-18 60.97
3. 2018-19 64.38
4. 2019-20  6.95
കേന്ദ്ര വാണിജ്യവ്യവസായ മന്ത്രി ശ്രീ. പീയൂഷ് ഗോയല് ലോകസഭയെ രേഖാമൂലം അറിയിച്ചതാണിത്.
(ND/MRD
പ്രധാനമന്ത്രിയുടെ ഓഫീസ്
സിംഗപ്പൂർ മുൻ പ്രധാനമന്ത്രി ലീ ക്വാൻ യൂവിന് അദ്ദേഹത്തിന്റെ നൂറാം ജന്മവാർഷികത്തിൽ പ്രധാനമന്ത്രി ശ്രദ്ധാഞ്ജലി അർപ്പിച്ചു
സിംഗപ്പൂർ മുൻ പ്രധാനമന്ത്രി ലീ കുവാൻ യൂവിന്റെ നൂറാം ജന്മവാർഷികത്തിൽ പ്രധാനമന്ത്രി ശ്രീ നരേന്ദ്ര മോദി അദ്ദേഹത്തിന് ശ്രദ്ധാഞ്ജലി അർപ്പിച്ചു.
എക്സിൽ പ്രധാനമന്ത്രി പോസ്റ്റ് ചെയ്തു:
"മഹാനായ ലീ ക്വാൻ യൂവിന് അദ്ദേഹത്തിന്റെ 100-ാം ജന്മവാർഷികത്തിന്റെ പ്രത്യേക അവസരത്തിൽ എന്റെ ശ്രദ്ധാഞ്ജലി. അദ്ദേഹത്തിന്റെ ദീർഘവീക്ഷണമുള്ള നേതൃത്വം സിംഗപ്പൂരിന്റെ പരിവർത്തനത്തിൽ ഒരു പ്രധാന പങ്ക് വഹിച്ചു. അദ്ദേഹത്തിന്റെ ദീർഘവീക്ഷണവും മികവിനായുള്ള അശ്രാന്ത പരിശ്രമവും അദ്ദേഹത്തിന്റെ മഹത്വത്തിന്റെ തെളിവാണ്. അദ്ദേഹത്തിന്റെ പ്രവർത്തനങ്ങൾ ലോകമെമ്പാടുമുള്ള നേതാക്കന്മാരെ പ്രചോദിപ്പിക്കുന്നത് തുടരുന്നു."
NS
(
ആരോഗ്യ, കുടുംബക്ഷേമ മന്ത്രാലയം
4.23 കോടിയിലധികം പരിശോധനകൾ നടത്തി രാജ്യത്തെ കോവിഡ് പരിശോധനയിൽ വൻകുതിപ്പ്.
, പുതിയ രോഗികളിൽ 43 ശതമാനവും മഹാരാഷ്ട്ര, ആന്ധ്രപ്രദേശ്, കർണാടക സംസ്ഥാനങ്ങളിൽ.
കോവിഡ് 19 പരിശോധനകളുടെ എണ്ണത്തിൽ രാജ്യത്ത് വൻ വർധന.
കോവിഡ് പരിശോധനകളുടെ എണ്ണം വർധിപ്പിക്കാനുള്ള ഗവൺമെന്റിന്റെ ഉറച്ച തീരുമാനത്തെ തുടർന്ന് രാജ്യത്ത് കോവിഡ് 19 പരിശോധനകളുടെ എണ്ണത്തിൽ ക്രമാതീതമായ വർധന.2020 ജനുവരിയിൽ രാജ്യത്ത് പൂനെയിലുള്ള ഏക കോവിഡ് പരിശോധനാ കേന്ദ്രത്തിൽ നിന്ന് പ്രതിദിനം ഒരു പരിശോധന നടത്തിയിരുന്ന സ്ഥാനത്തുനിന്നും 2020 ഓഗസ്റ്റ് ആയപ്പോഴേക്കും പ്രതിദിനം 10 ലക്ഷം പരിശോധനകൾ എന്ന നിലയിൽ എത്താൻ സാധിച്ചു.
കഴിഞ്ഞ 24 മണിക്കൂറിൽ 8,46, 278 പരിശോധനകൾ നടത്തി.ഇതോടെ ആകെ പരിശോധനകളുടെ എണ്ണം 4.23 കോടി കഴിഞ്ഞു. ഇന്നലെ 78,512 പുതിയ കേസുകൾ റിപ്പോർട്ട് ചെയ്തു. ഇന്നലെ എൺപതിനായിരം കേസുകൾ റിപ്പോർട്ട് ചെയ്തു എന്ന് ചില മാധ്യമങ്ങൾ നൽകിയ വാർത്ത അടിസ്ഥാനരഹിതമാണെന്ന് ആരോഗ്യ മന്ത്രാലയം അറിയിച്ചു.
കഴിഞ്ഞ 24 മണിക്കൂറിൽ റിപ്പോർട്ട് ചെയ്ത രോഗികളുടെ എണ്ണത്തിൽ 70 ശതമാനവും 7 സംസ്ഥാനങ്ങളിലായാണ്. മഹാരാഷ്ട്ര 21%, ആന്ധ്രപ്രദേശ് 13.5%, കർണാടക 11.27%, തമിഴ്നാട് 8.27%, ഉത്തർപ്രദേശ് 8.27%, പശ്ചിമബംഗാൾ 3.85%, ഒഡിഷ 3.84% എന്നിങ്ങനെയാണ് ഈ സംസ്ഥാനങ്ങളിലെ രോഗികളുടെ എണ്ണം.
കഴിഞ്ഞ ദിവസമുണ്ടായ കോവിഡ് മരണങ്ങളിൽ 50 ശതമാനവും മഹാരാഷ്ട്ര, ആന്ധ്രപ്രദേശ്, കർണാടക സംസ്ഥാനങ്ങളിലാണ്. ഇതിൽ 30.48 ശതമാനം മരണവുമായി മഹാരാഷ്ട്ര ഒന്നാമതാണ്.
രോഗികളുടെ എണ്ണവും മരണവും കൂടുതൽ റിപ്പോർട്ട് ചെയ്യുന്ന സംസ്ഥാനങ്ങളുമായി കേന്ദ്രം നിരന്തരം ബന്ധപ്പെട്ട് കൊണ്ടിരിക്കുന്നു. പരിശോധനകളുടെ എണ്ണം വർധിപ്പിച്ചും ഫലപ്രദമായ ചികിത്സ നൽകിയും പല തലങ്ങളിലും നിരീക്ഷണം ശക്തിപ്പെടുത്തിയും പ്രതിരോധ പ്രവർത്തനങ്ങൾ ഊർജിതപ്പെടുത്താൻ കേന്ദ്രം, സംസ്ഥാനങ്ങൾക്ക് നിർദ്ദേശം നൽകിയിട്ടുണ്ട്.
കോവിഡ് -19 മായി ബന്ധപ്പെട്ട സാങ്കേതിക പ്രശ്നങ്ങൾ, മാർഗ്ഗനിർദ്ദേശങ്ങൾ, ഉപദേശങ്ങൾ എന്നിവയ്ക്കും ആധികാരികവും സമഗ്രവുമായ വിവരങ്ങൾക്കും ദയവായി https://www.mohfw.gov.in/, oMoHFW_INDIA. എന്ന വെബ്സൈറ്റ് പതിവായി സന്ദർശിക്കുക:
കോവിഡ് -19 മായി ബന്ധപ്പെട്ട സാങ്കേതിക സംശയങ്ങൾക്ക് technicalquery.covid19[at]gov[dot]in ലും മറ്റ് സംശയങ്ങൾക്ക് ncov2019[at]gov[dot]in, ovCovidIndiaSeva എന്നിവയിലും ബന്ധപ്പെടാം.
കോവിഡ് -19 മായി ബന്ധപ്പെട്ട സംശയങ്ങൾക്ക് ദയവായി കേന്ദ്ര ആരോഗ്യ, കുടുംബക്ഷേമ മന്ത്രാലയത്തിന്റെ ടോൾ ഫ്രീ ഹെൽപ്പ്ലൈൻ നമ്പറിൽ വിളിക്കുക: 91-11-23978046 അല്ലെങ്കിൽ 1075
സംസ്ഥാന -കേന്ദ്രഭരണ പ്രദേശങ്ങളിലെ കോവിഡ് -19 ഹെൽപ്പ്ലൈൻ നമ്പറുകളുടെ പട്ടിക https://www.mohfw.gov.in/pdf/coronvavirushelplinenumber.pdf - ൽ ലഭ്യമാണ്.
(
റെയില്വേ മന്ത്രാലയം
ക്ലോൺ ട്രെയിൻ പദ്ധതി
കോവിഡ്19-ന്റെ വ്യാപനം തടയുന്നതിനായി ഇന്ത്യൻ റെയിൽവേ 2020 മാർച്ച് 23 മുതൽ എല്ലാ സാധാരണ യാത്രാ തീവണ്ടി സേവനങ്ങളും നിർത്തിവച്ചു. ഇപ്പോൾ സംസ്ഥാന ഗവണ്മെന്റുകളുടെ ശുപാർശ പ്രകാരവും വിവിധ ആരോഗ്യ നിർദേശങ്ങൾക്ക് അനുസൃതമായും, പ്രത്യേക ട്രെയിനുകൾ മാത്രമേ സേവനം നടത്തുന്നുള്ളു.
പ്രത്യേക ട്രെയിനുകളിൽ സഞ്ചരിക്കുന്ന ആളുകളുടെ എണ്ണം, വൈറ്റലിസ്റ്റ് പട്ടിക എന്നിവ കണക്കിലെടുത്ത്, ഇന്ത്യൻ റെയിൽവേ കൂടുതൽ ആളുകൾ സഞ്ചരിക്കുന്ന മേഖലകളിൽ ക്ലോൺ ട്രെയിനുകളുടെ സേവനവും ആരംഭിച്ചിട്ടുണ്ട്. 26.07.2021-ലെ കണക്ക് പ്രകാരം 22 ക്ലോൺ ട്രെയിനുകൾ പ്രവർത്തനക്ഷമമാണ്.
റെയിൽവേ മന്ത്രി ശ്രീ അശ്വിനി വൈഷ്ണവ് രാജ്യസഭയിൽ രേഖാമൂലം അറിയിച്ചതാണ് ഈ കാര്യം.
RRTN
(Visitor Counter : 120
വാണിജ്യ വ്യവസായ മന്ത്രാലയം
ഇന്ത്യ-ഗൾഫ് സഹകരണ കൗൺസിൽ  സ്വതന്ത്ര വ്യാപാര കരാർ  ചർച്ചകൾ പുനരാരംഭിക്കാൻ തീരുമാനിച്ചു
ന്യൂ ഡൽഹി: നവംബർ 25, 2022
കേന്ദ്ര വാണിജ്യ-വ്യവസായ മന്ത്രി ശ്രീ പിയൂഷ് ഗോയലും ഗൾഫ് സഹകരണ കൗൺസിൽ  സെക്രട്ടറി ജനറൽ ഡോ. നയെഫ് ഫലാഹ് എം അൽ ഹജ്റാഫും ന്യൂ ഡൽഹിയിൽ സംയുക്ത വാർത്താസമ്മേളനം നടത്തി, ഇന്ത്യ-ജിസിസി സ്വതന്ത്ര വ്യാപാര കരാർ ചർച്ചകൾ തുടരാനുള്ള തീരുമാനം പ്രഖ്യാപിച്ചു. എഫ്ടിഎ ചർച്ചകൾ ഔപചാരികമായി പുനരാരംഭിക്കുന്നതിന് ആവശ്യമായ നിയമപരവും സാങ്കേതികവുമായ നടപടികൾ വേഗത്തിലാക്കാൻ ഇരുപക്ഷവും തീരുമാനിച്ചു
നിലവിൽ ഇന്ത്യയുടെ ഏറ്റവും വലിയ വ്യാപാര പങ്കാളി ഗ്രൂപ്പാണ് ജിസിസി. 2021-22 സാമ്പത്തിക വർഷത്തിൽ 154 ബില്യൺ യുഎസ് ഡോളറിലധികം രൂപയുടെ ഉഭയ കക്ഷി വ്യാപാരം നടത്തി. ഇതിൽ ഏകദേശം 44 ബില്യൺ യുഎസ് ഡോളർ കയറ്റുമതിയും, ഏകദേശം 110 ബില്യൺ ഡോളർ ഇറക്കുമതിയുമാണ്. ഇന്ത്യയും ജിസിസിയും തമ്മിലുള്ള സേവന മേഖലയിലെ ഉഭയകക്ഷി വ്യാപാരം 2021-22 സാമ്പത്തിക വർഷത്തിൽ ഏകദേശം 14 ബില്യൺ യുഎസ് ഡോളറായിരുന്നു. ഈ രംഗത്തെ കയറ്റുമതി 5.5 ബില്യൺ യുഎസ് ഡോളറും ഇറക്കുമതി 8.3 ബില്യൺ യുഎസ് ഡോളറുമാണ്.
ഇന്ത്യയുടെ എണ്ണ ഇറക്കുമതിയുടെ 35 ശതമാനവും വാതക ഇറക്കുമതിയുടെ 70 ശതമാനവും സംഭാവന ചെയ്യുന്നത് ജിസിസി രാജ്യങ്ങളാണ്. 2021-22 ൽ ജിസിസിയിൽ നിന്നുള്ള ഇന്ത്യയുടെ മൊത്തം അസംസ്കൃത എണ്ണ ഇറക്കുമതി ഏകദേശം 48 ബില്യൺ ഡോളറായിരുന്നു. 2021-22 ൽ എൽഎൻജി, എൽപിജി ഇറക്കുമതി ഏകദേശം 21 ബില്യൺ ഡോളറാണ്. ഇന്ത്യയിൽ ജിസിസിയിൽ നിന്നുള്ള നിക്ഷേപങ്ങളുടെ മൂല്യം നിലവിൽ 18 ബില്യൺ യുഎസ് ഡോളറിലധികമാണ്.
പ്രധാനമന്ത്രിയുടെ ഓഫീസ്
യു.എസ്.ഐ.ബി.സി. ബോര്ഡ് അംഗങ്ങള് പ്രധാനമന്ത്രിയെ സന്ദര്ശിച്ചു
യുണൈറ്റഡ് സ്റ്റേറ്റ്സ് ഇന്ത്യാ ബിസിനസ്സ് കൗണ്സില്  ബോര്ഡ് അംഗങ്ങള് ന്യൂഡല്ഹിയില് ഇന്ന് പ്രധാനമന്ത്രി ശ്രീ. നരേന്ദ്ര മോദിയെ സന്ദര്ശിച്ചു.
മുംബൈയില് ഈ ആഴ്ച ആദ്യം നടന്ന ഇന്ത്യ ഐഡിയ ഫോറത്തിന്റെ ക്വാറത്തില് ഉരിത്തിരിഞ്ഞ നിര്ദ്ദേശങ്ങള് അവര് പ്രധാനമന്ത്രിയെ ധരിപ്പിച്ചു. ഇന്ത്യയും, അമേരിക്കയും തമ്മിലുള്ള ഉഭയകക്ഷി വ്യാപാരം 500 ബില്ല്യണ് ഡോളര് എന്ന ലക്ഷ്യം കൈവരിക്കുന്നതിനുള്ള ഒരു മാര്ഗ്ഗരേഖ തയ്യാറാക്കുന്നതിനും, തങ്ങളുടെ കോര്പ്പറേറ്റ് സാമൂഹ്യ ബാധ്യത പ്രകാരമുള്ള സേവനങ്ങള് ഇന്ത്യയില് അര്ത്ഥവത്തായി വ്യാപിപ്പിക്കുന്നതിനുമുള്ള തങ്ങളുടെ ആഗ്രഹം ബിസിനസ്സ് പ്രമുഖര് പ്രകടിപ്പിച്ചു.
കേന്ദ്ര ഗവണ്മെന്റ് കൈക്കൊണ്ട് വരുന്ന വിവിധ പരിഷ്ക്കാരങ്ങളെ കുറിച്ച് പ്രധാനമന്ത്രി കൗണ്സില് അംഗങ്ങളോട് വിശദീകരിച്ചു. ഇന്ത്യയില് അപാരമായ നിക്ഷേപ സാധ്യതകളാണെന്ന് ചൂണ്ടിക്കാട്ടിയ പ്രധാനമന്ത്രി രാജ്യത്തെ തങ്ങളുടെ നിക്ഷേപം വര്ദ്ധിപ്പിക്കാന് അമേരിക്കന് നിക്ഷേപകരെ ഉദ്ബോധിപ്പിച്ചു. ഇന്ത്യയും അമേരിക്കയും ഒരുപോലെ പങ്കിടുന്ന മൂല്യങ്ങള് പരാമര്ശിക്കവെ, ഇരു രാജ്യങ്ങളിലെയും ജനങ്ങള് തമ്മില് കൂടുതല് വിനിമയത്തിനും പ്രധാനമന്ത്രി ആഹ്വാനം ചെയ്തു.
(Visitor Counter : 83
പ്രധാനമന്ത്രിയുടെ ഓഫീസ്
പ്രധാനമന്ത്രി ശ്രീ നരേന്ദ്ര മോദിയും മാലിദ്വീപ് പ്രസിഡന്റ് ഇബ്രാഹിം മുഹമ്മദ് സോളിഹുമായുള്ള ടെലിഫോൺ സംഭാഷണം
പ്രധാനമന്ത്രി ശ്രീ നരേന്ദ്ര മോദിയും മാലിദ്വീപ് പ്രസിഡന്റ് ഇബ്രാഹിം മുഹമ്മദ് സോളിഹം ത്തസിമ്മിൽ ഇന്ന് ടെലിഫോണിൽ സംസാരിച്ചു
.
കോവിഡ് മഹമാഹരിക്കെതിരായ പോരാട്ടത്തിൽ ഇന്ത്യയുടെ സഹകരണത്തിനും പിന്തുണയ്ക്കും പ്രധാനമന്ത്രി മോദിയോട് പ്രസിഡന്റ് സോളിഹ് നന്ദി പറഞ്ഞു.
മാലിദ്വീപിൽ ഇന്ത്യ പിന്തുണയ്ക്കുന്ന വികസന പദ്ധതികളുടെ പുരോഗതി ഇരു നേതാക്കളും അവലോകനം ചെയ്യുകയും കോവിഡ് മഹാമാരിയുടെ പരിമിതികൾക്കിടയിലും അതിവേഗം നടപ്പാക്കുന്നതിൽ സംതൃപ്തി പ്രകടിപ്പിക്കുകയും ചെയ്തു.
ഇന്ത്യയുടെ ‘അയൽപക്കം ആദ്യം' നയത്തിലെ പ്രധാന സ്തംഭമാണ് മാലിദ്വീപ് എന്നും മേഖലയിലെ എല്ലാവർക്കുമുള്ള സുരക്ഷയും വളർച്ചയും  എന്ന കാഴ്ചപ്പാടാണെന്നും പ്രധാനമന്ത്രി മോദി അഭിപ്രായപ്പെട്ടു.
യുഎൻ പൊതുസഭയുടെ പ്രസിഡന്റായി വിദേശകാര്യ മന്ത്രി അബ്ദുല്ല ഷാഹിദിനെ തെരഞ്ഞെടുത്തതിന് പ്രസിഡന്റ് സോളിഹിനെ പ്രധാനമന്ത്രി അഭിനന്ദനം അറിയിച്ചു.
ഇരു നേതാക്കളും തമ്മിലുള്ള ടെലിഫോൺ സംഭാഷണം ഉഭയകക്ഷി ബന്ധത്തിന്റെ മൊത്തത്തിലുള്ള അവസ്ഥയെക്കുറിച്ച് അറിയുന്നതിനും ഇരു രാജ്യങ്ങളും തമ്മിലുള്ള നിരന്തരമായ സഹകരണത്തിന് കൂടുതൽ ആക്കം കൂട്ടുന്നതിനും മാർഗനിർദേശം നൽകുന്നതിനും അവസരമൊരുക്കി.
(
ആഭ്യന്തരകാര്യ മന്ത്രാലയം
കേരളത്തിലെ പ്രളയക്കെടുതി ദേശീയ ക്രൈസിസ് മാനേജ്മെന്റ് സമിതി വിലയിരുത്തി ; രക്ഷാ ദുരിതാശ്വാസ പ്രവര്ത്തനങ്ങള് വര്ദ്ധിപ്പിക്കാന് കേന്ദ്ര ക്യാബിനറ്റ് സെക്രട്ടറിയുടെ അദ്ധ്യക്ഷതയില് ചേര്ന്ന യോഗം തീരുമാനിച്ചു ; കൂടുതല് സേനകളും, ഉപകരണങ്ങളും ലഭ്യമാക്കും
കേരളത്തില് നിലനില്ക്കുന്ന വെള്ളപ്പൊക്ക സ്ഥിതിഗതികളുടെ പശ്ചാത്തലത്തില് സംസ്ഥാനത്തിന് വര്ദ്ധിച്ച രക്ഷാ ദുരിതാശ്വസ സഹായം ഉറപ്പാക്കുന്നത് സംബന്ധിച്ച് ദേശീയ ക്രൈസിസ് മാനേജ്മെന്റ് സമിതി  ന്യൂഡല്ഹിയില് ഇന്ന് യോഗം ചേര്ന്നു.
പ്രധാനമന്ത്രി ശ്രീ. നരേന്ദ്ര മോദിയുടെ നിര്ദ്ദേശ പ്രകാരം കേന്ദ്ര ക്യാബിനറ്റ് സെക്രട്ടറി ശ്രീ. പി.കെ. സിന്ഹയുടെ അദ്ധ്യക്ഷതയില് ചേര്ന്ന യോഗത്തില് രാജ്യരക്ഷാ, ആഭ്യന്തരം, ജലവിഭവ എന്നീ മന്ത്രാലയങ്ങളുടെ സെക്രട്ടറിമാര്, കര നാവിക വ്യോമസേനാ വിഭാഗങ്ങള്, കോസ്റ്റ്ഗാര്ഡ്, ദേശീയ ദുരന്ത പ്രതിരോധ സേന എന്നിവയുടെ മേധാവികള്, ദേശീയ ദുരന്ത നിവാരണ അതോറിറ്റി അംഗം, കേന്ദ്ര ജലകമ്മിഷന് ചെയര്മാന്, മറ്റ് മുതിര്ന്ന ഉദ്യോഗസ്ഥര് തുടങ്ങിയവര് സംബന്ധിച്ചു. കേരളത്തില് നിന്ന് ചീഫ് സെക്രട്ടറിയും ഉദ്യോഗസ്ഥരും വീഡിയോ കോണ്ഫറന്സിലൂടെ പങ്കെടുത്തു. നിലവിലുള്ള സ്ഥിതിഗതികള്, മുന്നൊരുക്കങ്ങള്, രക്ഷാ ദുരിതാശ്വാസ പ്രവര്ത്തനങ്ങള് മുതലായവ വിലയിരുത്തിയ ക്യാബിനറ്റ് സെക്രട്ടറി ദുരന്തം നേരിടുന്നതിന് എത്രയും വേഗത്തിലും, തുടര്ന്നും കേരളത്തിന് സഹായം എത്തിക്കണമെന്ന് നിര്ദ്ദേശിച്ചു.
വെള്ളപ്പൊക്ക ദുരന്തം നേരിടുന്നതിന് കേന്ദ്ര ഗവണ്മെന്റ് കേരളത്തെ പൂര്ണ്ണമായി പിന്തുണച്ച് കൊണ്ട് ബൃഹത്തായ രക്ഷാ ദുരിതാശ്വാസ പ്രവര്ത്തനങ്ങളാണ് സംസ്ഥാനത്ത് നടത്തി വരുന്നത്. കര വ്യോമ നാവിക സേനകള്, കോസ്റ്റ് ഗാര്ഡ്, ദേശീയ ദുരന്ത പ്രതിരോധ സേന, മറ്റ് കേന്ദ്ര സായുധ പോലീസ് സേനകള് തുടങ്ങിയവരോട് രക്ഷാ ദുരിതാശ്വാസത്തിനായി സാധ്യമായ എല്ലാ സഹായവും കേരളത്തിന് നല്കണമെന്ന് യോഗത്തില് ക്യാബിനറ്റ് സെക്രട്ടറി നിര്ദ്ദേശം നല്കി. കുടിവെള്ളം, ഉണക്ക ഭക്ഷ്യവസ്തുക്കള് അടങ്ങിയ പൊതികള്, പാല്പ്പൊടി തുടങ്ങിയ അവശ്യവസ്തുക്കള് കേരളത്തിന് ലഭ്യമാക്കണമെന്നും നിര്ദ്ദേശിച്ചു. മുല്ലപ്പെരിയാര് അണക്കെട്ടിലെ ശരിയായ റിസര്വോയര് മാനേജ്മെന്റിന് കേന്ദ്ര ജലകമ്മിഷന് ചെയര്മാന് അദ്ധ്യക്ഷനും, കേരളത്തിലെയും തമിഴ്നാട്ടിലെയും ചീഫ് എഞ്ചിനീയര്മാര് അംഗങ്ങളുമായ ഒരു സമിതിക്കും ക്യാബിനറ്റ് സെക്രട്ടറി രൂപം നല്കി.
ഇപ്പോഴത്തെ കണക്ക് പ്രകാരം രക്ഷാ പ്രവര്ത്തനങ്ങളില് കേരളത്തെ സഹായിക്കാനും, വെള്ളപ്പൊക്കത്തില് കുടുങ്ങിപ്പോയവരെ രക്ഷപ്പെടുത്താനും എന്.ഡി.ആര്.എഫിന്റെ 18 ടീമുകള്, കരസേനയുടെ എഞ്ചിനീയറിംഗ് ടാസ്ക്ക് ഫോഴ്സിന്റെ  8 ടീമുകള് അടങ്ങിയ 9 കോളങ്ങള്, കോസ്റ്റ് ഗാര്ഡിന്റെ 22 ടീമുകള്, നാവികസേനയുടെ മുങ്ങല് വിദഗ്ദ്ധരടങ്ങിയ 24 ടീമുകള് എന്നിവ ഹെലികോപ്റ്ററുകള്, ചെറുവിമാനങ്ങള്, ബോട്ടുകള്, രക്ഷാ ഉപകരണങ്ങള്, ലൈഫ് ബോയ്കള്, ലൈഫ് ജാക്കറ്റുകള് മുതലാവയോടൊപ്പം സംസ്ഥാനത്തേയ്ക്ക് അയച്ചിട്ടുണ്ട്. ഇതിന് പുറമെ എന്.ഡി. ആര്.എഫ്. കര നാവിക സേനകള് എന്നിവ പ്രത്യേക ക്യാമ്പുകള് വഴി മെഡിക്കല് സഹായവും ലഭ്യമാക്കുന്നുണ്ട്. ഇതുവരെ 2,182 പേരെ രക്ഷപ്പെടുത്തിയിട്ടുണ്ട്. വെള്ളപ്പൊക്കത്തില് കുടുങ്ങിയ 968 പേരെ സുരക്ഷിത സ്ഥാനങ്ങളിലേയ്ക്ക് മാറ്റിയിട്ടുണ്ട്.
സ്ഥിതിഗതികള് വിലയിരുത്താന് നാളെയും യോഗം ചേരും.
(ND MRD - 662
തെരഞ്ഞെടുപ്പ് കമ്മീഷന്
ബീഹാറിൽ സ്വതന്ത്രവും, നീതിയുക്തവും, ബഹുജനപങ്കാളിത്തത്തോടു കൂടിയതും,സുരക്ഷിതവുമായ തെരഞ്ഞെടുപ്പ് നടത്തുന്നതിന് മുൻഗണന നല്കും :കേന്ദ്ര തെരഞ്ഞെടുപ്പ് കമ്മീഷൻ
(2020 സെപ്റ്റംബർ 25 ന് പ്രഖ്യാപിച്ച ബീഹാർ നിയമസഭാ തെരഞ്ഞെടുപ്പിലും മറ്റ് സംസ്ഥാനങ്ങളിലെ ഉപതെരഞ്ഞെടുപ്പുകളിലും നിയോഗിക്കപ്പെട്ട തെരഞ്ഞെടുപ്പ് നിരീക്ഷകരുടെ ഒരു സംക്ഷിപ്ത യോഗം തെരഞ്ഞെടുപ്പ് കമ്മീഷൻ ഇന്ന് സംഘടിപ്പിച്ചു.
വെർച്വൽ ആയും അല്ലാതെയുമുള്ള പങ്കാളിത്തത്തിന്റെ സമന്വയം കൊണ്ട് ശ്രദ്ധേയമായ യോഗത്തിൽ തെരഞ്ഞെടുപ്പ് ജോലികൾക്കായി നിയോഗിക്കപ്പെട്ട സിവിൽ സർവ്വിസിലെയും പോലീസിലേയും ഉദ്യോഗസ്ഥരും തെരഞ്ഞെടുപ്പ് ചെലവ് നിരീക്ഷകരും ഉൾപ്പെടെ രാജ്യത്തെ 119 സ്ഥലങ്ങളിൽ നിന്നായി 700 ഉദ്യോഗസ്ഥർ ഒത്തുചേർന്നു.ഡൽഹിയിൽ നിയോഗിക്കപ്പെട്ട 40 ഓളം നിരീക്ഷകർ നേരിട്ടാണ് യോഗത്തിൽ പങ്കെടുത്തത്.
മഹാമാരിയുടെ പശ്ചാത്തലത്തിൽ നടക്കുന്ന ലോകത്തെ ഏറ്റവും വലിയ തെരഞ്ഞെടുപ്പായതിനാൽ അതീവ ജാഗ്രത പുലർത്തേണ്ടതിന്റെ ആവശ്യകത,തെരഞ്ഞെടുപ്പ് നിരീക്ഷകരോട് സംസാരിക്കവേ, മുഖ്യ തെരഞ്ഞെടുപ്പ് കമ്മീഷണർ ശ്രീ സുനിൽ അറോറ അടിവരയിട്ടു പറഞ്ഞു.തിരഞ്ഞെടുപ്പ് ദിനത്തിൽ പോളിംഗ് സ്റ്റേഷനിലെത്തി സുരക്ഷിതമായും സ്വതന്ത്രമായും വോട്ട് രേഖപ്പെടുത്താൻ വേണ്ട ആത്മവിശ്വാസം വോട്ടർമാർക്ക് പകരാൻ എല്ലാ ശ്രമങ്ങളും നടത്തണം. വോട്ടർമാർക്ക് ആവശ്യം വേണ്ട മാർഗ്ഗ നിർദ്ദേശങ്ങൾ നൽകണമെന്നും, പ്രശ്നങ്ങൾ നേരിട്ടാൽ പരിഹരിക്കുന്നതിനു വേണ്ട സഹായങ്ങൾ ഉറപ്പാക്കണമെന്നും അദ്ദേഹം നിരീക്ഷകരോട് ആവശ്യപ്പെട്ടു.
രണ്ട് പ്രത്യേക തെരഞ്ഞെടുപ്പ് ചെലവ് നിരീക്ഷകരെ ഇതിനോടകം കമ്മീഷൻ നിയമിച്ചിട്ടുണ്ടെന്നും ആവശ്യമെങ്കിൽ തിരഞ്ഞെടുപ്പ് പ്രക്രിയ പുരോഗമിക്കുമ്പോൾ കൂടുതൽ പ്രത്യേക നിരീക്ഷകരെ നിയമിക്കുമെന്നും തിരഞ്ഞെടുപ്പ് കമ്മീഷണർ ശ്രീ സുശീൽ ചന്ദ്ര വ്യക്തമാക്കി.
വിദ്യാഭ്യാസ മന്ത്രാലയം
നീറ്റ്, ജെ.ഇ.ഇ പരീക്ഷാ തീയതികള് പ്രഖ്യാപിച്ചു; സി ബി എസ് ഇ പ്ലസ് ടു പരീക്ഷാ തീയതി രണ്ടുദിവസത്തിനകം
(രാജ്യത്തെ നീറ്റ്, ജെ.ഇ.ഇ പരീക്ഷകളുടെ തീയതി പ്രഖ്യാപിച്ചു. കേന്ദ്ര മാനവ വിഭവ ശേഷി വികസന മന്ത്രി രമേഷ് പൊഖ്രിയാല് നിഷാങ്ക്' രാജ്യത്തെ വിവിധ വിദ്യാര്ത്ഥികളുമായി വെബിനാറിലൂടെ നടത്തിയ ആശയവിനിമയത്തിലാണ് ഇക്കാര്യങ്ങള് വ്യക്തമാക്കിയത്. നീറ്റ് പരീക്ഷ 2020 ജൂലൈ 26നും ജെ ഇ ഇ മെയിന് ജൂലൈ 18, 20, 21, 22, 23 തീയതികളിലും നടക്കും.
യു ജി സി നെറ്റ് 2020, ജെ.ഇ.ഇ  എന്നിവയുടെ തീയതികളും ഉടന് പ്രഖ്യാപിക്കും. ഓഗസ്റ്റിലാകും പരീക്ഷ. സി.ബി.എസ്.ഇ 12-ാം ക്ലാസ് പരീക്ഷാ തീയതി രണ്ട് ദിവസത്തിനകം പ്രഖ്യാപിക്കുമെന്നും അദ്ദേഹം വ്യക്തമാക്കി.
ഐ.ഐ.ടി, ഐ.ഐ.ഐ.ടികള്, എന്.ഐ.ടികള് എന്നിവയില് 2020-21 അക്കാദമിക വര്ഷം ഫീസ് വര്ദ്ധന ഉണ്ടാകില്ലെന്ന് മന്ത്രി അറിയിച്ചു. നിലവിലെ ബിരുദ, ബിരുദാനന്തര ബിരുദ വിദ്യാര്ത്ഥികള്ക്ക് 2020-21 ലെ അക്കാദമിക് സെഷന് 01.08.2020 മുതലും പുതിയ വിദ്യാര്ത്ഥികള്ക്ക് 01.09.2020 മുതലും ആരംഭിക്കും. കൂടുതല് വിവരങ്ങള് യു.ജി.സി വെബ്സൈറ്റില് ലഭ്യമാണ്.
പരീക്ഷാനുബന്ധവും പരീക്ഷാ സംബന്ധവുമല്ലാത്ത വിദ്യാര്ത്ഥികളുടെ ചോദ്യങ്ങള്ക്ക് മന്ത്രി ഉത്തരം നല്കി. വിദ്യാര്ത്ഥികള്ക്ക് മികച്ച നിലവാരമുള്ള സൗകര്യങ്ങള് സജ്ജമാക്കിയ മാനവ വിഭവശേഷി സഹമന്ത്രി സഞ്ജയ് ധോത്തറിനെ രമേശ് പൊഖ്രിയാല് അഭിനന്ദിക്കുകയും ചെയ്തു.
മാനസികവും ശാരീരികവുമായി കരുത്തരായിരിക്കാന് മന്ത്രി വിദ്യാര്ത്ഥികളോട് ആഹ്വാനം ചെയ്തു. പ്രവേശന പരീക്ഷയ്ക്ക് തയാറാകാന് ആവശ്യപ്പെട്ട മന്ത്രി ഫിസിക്സ്, കെമിസ്ട്രി, ഗണിതശാസ്ത്രം, ബയോളജി എന്നീ വിഷയങ്ങളില് പഠിക്കാന് ആവശ്യമായ നോട്ടുകള് നാഷണല് ടെസ്റ്റിംഗ് ഏജന്സിയുടെ https://nta.ac.in/LecturesContent എന്ന സൈറ്റില്
ലഭിക്കുമെന്നും അദ്ദേഹം പറഞ്ഞു. സ്വയംപ്രഭ ഡിറ്റിഎച്ച് ചാനല്, ദിക്ഷ, ഇ പാഠശാല നാഷണല് ഡിജിറ്റല് ലൈബ്രറി, സ്വയം, ഇ- പിജി പാഠശാല, ശോധ്ഗംഗ, ഇ-ശോധ്സിന്ധു, ഇ- യന്ത്ര, വെര്ച്ച്വല് ലാബ് തുടങ്ങി മാനവ വിഭവശേഷി വകുപ്പിന് കീഴിലുള്ള സംവിധാനങ്ങള് വിദ്യാര്ത്ഥികള്ക്ക് ഉപയോഗപ്പെടുത്താമെന്ന് ചൂണ്ടിക്കാട്ടി.
ആകാശവാണി, ദൂരദര്ശന്, ഇന്റര്നെറ്റ് സംവിധാനങ്ങള് എന്നിവയിലൂടെ കരിക്കുലം വിദ്യാര്ഥികളിലെത്തിക്കാന് ശ്രമങ്ങള് നടത്തുകയാണെന്നും മന്ത്രി പറഞ്ഞു.
വിവിധ സംസ്ഥാനങ്ങളില് പഠനാവശ്യത്തിനായി പോയ നവോദയ വിദ്യാര്ത്ഥികളെ തിരികെ എത്തിക്കുന്നതിനുള്ള നടപടികള്സ്വീകരിച്ചിട്ടുണ്ട്. രാജ്യത്തെമ്പാടുമുള്ള നവോദയ വിദ്യാലയങ്ങളില് വിദ്യാര്ത്ഥികള്ക്ക് ആവശ്യമായ സൗകര്യങ്ങളൊരുക്കാന് സംസ്ഥാനങ്ങളിലെ ചീഫ് സെക്രട്ടറിമാര്ക്ക് നിര്ദേശം നല്കിയിട്ടുണ്ട്. യാത്ര ചെയ്യുന്ന വിദ്യാര്ത്ഥികള്ക്കായി സുരക്ഷാ സംവിധാനങ്ങളും ഭക്ഷണവും സജ്ജമാക്കുമെന്നും കേന്ദ്രമന്ത്രി അറിയിച്ചു.
പാരമ്പര്യേതര, പുനരുല്പ്പാദക ഊര്ജ്ജ മന്ത്രാലയം
"ഇന്ത്യയുടെ സൗരോർജ വിപണി " എന്ന വിഷയത്തിൽ ശ്രീ ഭഗവന്ത് ഖുബ ഇന്റർസോളാർ യൂറോപ്പ് 2022 ൽ മുഖ്യ പ്രഭാഷണം നടത്തി
(ന്യൂ ഡൽഹി: മെയ് 13, 2022
ജർമ്മനിയിലെ മ്യൂണിക്കിൽ നടന്ന ഇന്റർസോളാർ യൂറോപ്പ് 2022-ൽ കേന്ദ്ര നവ,പുനരുപയോഗ ഊർജ്ജ സഹമന്ത്രി ശ്രീ ഭഗവന്ത് ഖുബ പങ്കെടുത്തു. "ഇന്ത്യയുടെ സൗരോർജ വിപണി " എന്ന വിഷയത്തിൽ നടന്ന നിക്ഷേപ പ്രോത്സാഹന പരിപാടിയിൽ മന്ത്രി മുഖ്യപ്രഭാഷണം നടത്തി.
2070 ഓടെ ഇന്ത്യ നെറ്റ് സീറോ നേടാനും 2030 ഓടെ 500GW ഫോസിൽ ഇതര ശേഷി സ്ഥാപിക്കാനും സജ്ജമാണെന്ന് ശ്രീ ഭഗവന്ത് ഖുബ പറഞ്ഞു. ഇന്ത്യയുടെ വിപുലമായ പുനരുപയോഗ ഊർജ വിഭവ ശേഷിയും ശക്തമായ നയ പിന്തുണയും ഈ ലക്ഷ്യങ്ങൾ കൈവരിക്കുന്നതിന് ശക്തമായ അടിത്തറ നൽകിയെന്ന് ശ്രീ ഖുബ പറഞ്ഞു.
കഴിഞ്ഞ 7 വർഷത്തിനിടെ ഇന്ത്യ ,പുനരുപയോഗ ഊർജ്ജ ശേഷിയുടെ അവിശ്വസനീയമായ വളർച്ച കൈവരിച്ചിട്ടുണ്ടെന്നും 2030 ലെ ലക്ഷ്യത്തേക്കാൾ 9 വർഷം മുമ്പ് 2021 ൽ ഫോസിൽ ഇതര ഇന്ധനത്തിൽ നിന്ന് 40% വൈദ്യുത ശേഷി എന്ന ലക്ഷ്യം നേടിയിട്ടുണ്ടെന്നും അദ്ദേഹം ചൂണ്ടിക്കാട്ടി.
ഉയർന്ന കാര്യക്ഷമതയുള്ള സോളാർ പിവി മൊഡ്യൂളുകളുടെ ആഭ്യന്തര ഉത്പാദനം വർധിപ്പിക്കാൻ ഇന്ത്യ പ്രതിജ്ഞാബദ്ധമാണെന്നും ഇതിനായി മൊത്തം ബജറ്റ് വിഹിതം 24,000 കോടി രൂപയാണെന്നും മന്ത്രി പറഞ്ഞു. ഹരിത ഹൈഡ്രജൻ സമ്പദ്വ്യവസ്ഥയെ പ്രോത്സാഹിപ്പിക്കുന്നതിനായി കണക്കാക്കിയ ചെലവ് 25,425 കോടി രൂപയാണ് . ഹരിത ഹൈഡ്രജൻ ദൗത്യത്തിലൂടെ പ്രതിവർഷം 4.1 ദശലക്ഷം ടൺ ഹരിത ഹൈഡ്രജൻ ഉത്പാദനം പ്രതീക്ഷിക്കുന്നു.
നിക്ഷേപങ്ങൾക്ക് ഇന്ത്യ മികച്ച അവസരമാണ് വാഗ്ദാനം ചെയ്യുന്നതെന്നും അദ്ദേഹം പറഞ്ഞു. നിലവിൽ ഏകദേശം 196.98 ബില്യൺ ഡോളറിന്റെ പദ്ധതികൾ നടന്നുകൊണ്ടിരിക്കുകയാണ്. ഇന്ത്യ ലോകത്തിന് നൽകുന്ന അവസരം പ്രയോജനപ്പെടുത്താൻ വികസിത രാജ്യങ്ങളെയും പ്രമുഖ പുനരുപയോഗ ഊർജ്ജ മേഖല കമ്പനികളെയും അദ്ദേഹം ക്ഷണിച്ചു
പ്രധാനമന്ത്രിയുടെ ഓഫീസ്
പ്രധാനമന്ത്രി റെയ്സിന ഡയലോഗ് 2022ന്റെ ഉദ്ഘാടന ചടങ്ങിൽ പങ്കെടുത്തു
പ്രധാനമന്ത്രി ശ്രീ നരേന്ദ്ര മോദി ഇന്ന് റെയ്സിന ഡയലോഗ് 2022 ന്റെ ഉദ്ഘാടന സമ്മേളനത്തിൽ പങ്കെടുത്തു, യൂറോപ്യൻ കമ്മീഷൻ പ്രസിഡന്റ് ശ്രീമതി ഉർസുല വോൺ ഡെർ ലെയ്ൻ മുഖ്യപ്രഭാഷണം നടത്തി.
പ്രധാനമന്ത്രി ട്വീറ്റ് ചെയ്തു:
"ഇന്നലെ വൈകുന്നേരം റെയ്സിന ഡയലോഗ് 2022ന്റെ ഉദ്ഘാടന ചടങ്ങിൽ പങ്കെടുത്തു."
-ND-
(